P6_TA(2004)0050
Guantanamo
Europa-Parlamentets beslutning om Guantanamo
Europa-Parlamentet,
— der henviser til de tidligere beslutninger om Guantanamo-fangernes ret til en retfærdig rettergang og
navnlig sin henstilling til Rådet af 10. marts 2004 (1),
— der henviser til konventionen mod tortur og anden grusom, umenneskelig eller nedværdigende behand-
ling eller straf, som vedtoges af FN's Generalforsamling den 10. december 1984,
— der henviser til forretningsordenes artikel 115, stk. 5,
A. der henviser til, at både USA og EU's medlemsstater gentagne gange har bekræftet deres forpligtelse til
de demokratiske værdier, som er grundlaget for både det transatlantiske fællesskab og solidaritet: frihed,
demokrati, retsstatsprincippet og menneskerettigheder,
B. der henviser til, at der alene ved Guantanamo-bugten stadig tilbageholdes omkring 580 personer,C. der henviser til, at mange fanger ved Guantanamo-bugten ifølge øjenvidner regelmæssigt er blevet udsat
for hård behandling og tvang,
D. der henviser til, at tre løsladte britiske fanger i en 115-siders rapport offentliggjort den 4. august 2004
har beskrevet de forhold, hvorunder forhørene fandt sted,
E. der henviser til, at den amerikanske højesteret har besluttet at afvise tilbageholdelse på ubestemt tid
uden en behørig rettergang for fangerne ved Guantanamo-bugten,
F. der henviser til, at EU's institutioner, medlemsstaterne og offentligheden er bekymret over forholdene på
flådebasen ved Guantanamo-bugten og har krævet, at fangerne behandles i overensstemmelse med rets-statsprincipper uanset nationalitet eller oprindelse,
1. bekræfter, at demokratier —konfronteret med truslen om terrorisme —har som en af sine fornemste
forpligtelser konsekvent at beskytte sine borgere, konsekvent og ihærdigt at bekæmpe terrorisme samt sporeog opløse terroristnetværk; fastholder på det kraftigste, at denne kamp ikke kan føres i strid med folkeretten
eller på bekostning af grundlæggende, fælles værdier som f.eks. respekt for menneskerettigheder og retsstats-
principper og de relevante Genève-konventioner;
2. noterer med tilfredshed, at nogle fanger i stigende grad har fået ret til private samtaler med uafhængige
advokater; fastholder dog, at alle fanger bør behandles i overensstemmelse med humanitær folkeret og øje-blikkeligt have en retfærdig og offentlig rettergang ved en kompetent, uafhængig og upartisk domstol for atanvende og afspejle de værdier, som vi står for;
3. gentager sin henstilling til Rådet af 10. marts 2004 med hensyn til de retlige aspekter for de fanger,
der er tilbageholdt ved Guatanamo-bugten og de mulige følger for forbindelserne mellem partnerskabetmellem EU og USA;
4. opfordrer den amerikanske regering til at give mulighed for en upartisk og uafhængig undersøgelse af
beskyldningerne om tortur og mishandling af alle personer, som er tilbageholdt i amerikansk varetægt;
5. pålægger sin formand at sende denne beslutning til Rådet, Kommissionen, den højtstående repræsen-
tant for den fælles udenrigs- og sikkerhedspolitik, medlemsstaternes regeringer samt USA's præsident ogKongres.
(1) »Vedtagne tekster«, P5_TA-PROV(2004)0168.14.7.2005 DA C 174 E/193 Den Europæiske Unions Tidende
Torsdag, den 28. oktober 2004